Ils novs attestats en rumantsch grischun

La regenza ha decidì da stampar ils novs attestats per las scolas sulettamain en rumantsch grischun. Quai n'ha sa chapescha betg plaschì a tuts. Ma sch'ins guarda in pau pli exact ils figls da l'attestat, ves'ins ch'i na sa tracta betg da bler text stampà. Ils nums dals roms p.ex. divergeschan mo pauc da las expressiuns dals idioms.
Sco gia en auters connexs pon ins observar er qua retegnientschas da la vart dals magisters e geniturs che pertutgan plitgunsch il diever dal rumantsch grischun en general. Il nov attestat evochescha pia la tema che la lingua standardisada prendia plaunsieu surmaun.

[Pagina rumantscha]